„Danaus plexippus.“
Vidíš to, David? To je danaus plexippus.
Babôčka smradľavá?
David?
Počkaj, Jane. Mám tu votrelca.
David?
Nechaj ma. Mám veľa práce, Millie.
S čím?
Niečo zachraňujem.
Čo zachraňuješ?
Babôčky smradľavé.
Áno. A...
Je to dôležitá práca, musím sa k nej vrátiť.
Čo to robí?
Otravuje ma.
- Myslíš ten motýľ? - Áno.
Kŕmi sa?
Nie. Motýle na jedenie používajú dlhý jazyk.
Pozri, aký je stočený. Dokážem to aj ja?
Počkať, hýbe sa.
Začni priesečníkový kurz.
Ako ich zachrániš?
Opatrne.
Babôčky smradľavé cestujú z Mexika do USA
a dokonca až do Kanady, aby mali mladé.
- Malé húsenice. - Áno.
Ale každým rokom ich je čoraz menej.
Jedného motýľa ideme označiť
a sledovať na jeho ceste.
Na malého motýľa to je dlhá cesta.
Hovoril som, je to dôležitá práca.
Stratila som ho.
Skús ísť vyššie.
Dobrý nápad.
Drž sa, Šedofúz.
David?
Čo je, Millie?
Videl si moju kľúčenku?
Nie.
- Požičiaš mi svoju? - Nie.
- Prečo? - Lebo je moja.
A okrem toho, nemôžeš ísť von sama.
David, toto musíš vidieť.
Povedz ockom, aby ti ju pohľadali.
Počkať, čo to je?
Priblíž to.
Teda.
Presne tak. Priprav sa.
Môžeme, Šedofúz?
David?
Čo je? Snažíme sa zachrániť svet.
Stratila som svoju kľúčenku.
Vedia o tom ockovia?
Budem mať problém.
A označiť!
Dokázal si to, Šedofúz.
Nie. Idú na nás.
Máme tu problém!
To aj ja.
Vydrž.
Šedofúz!
Šimpanz cez palubu. Opakujem, šimpanz cez palubu!
Čo sa stalo, Amala?
Šedofúz sa stal.
- Pomôžem vám. - Nie! Netreba.
Dávaj si väčší pozor. Hlavne v záhrade.
Šedofúzovi to je ľúto, pán Patel.
Spadol, keď sme pomáhali babôčkam.
Áno, tak padajte inde. Tu motýle nie sú.
Ale mohli by byť.
Teraz na to nemám čas.
Jane a Šedofúz potrebujú pomoc.
Ale aj ja.
Ale Janin problém je väčší.
Ak motýľom nepomôžeme,
už tu žiadne nebudú.
Ale čo ak tu ani ja už nebudem?
A mali by tu byť.
Motýle pomáhajú opeľovať kvety. Viac motýľov, viac kvetov.
- Ako Amala. - Nechytaj to.
Prepáčte.
Motýle majú rady kvety,
ale ich mladé, húsenice, majú rady iba glejovky.
Tak zasaďte glejovku.
Burinu nepestujem.
Nie je to burina, len to tak znie.
Ako žralok modrý nie je modrý.
A rapotanie nerobí len rapkáč.
Ale aj malé dievča so šimpanzom.
Choď zachraňovať motýle niekam inam.
Jane.
Čo sa stalo?
Pán Patel nechce pestovať glejovku.
To je zlé?
Živia sa ňou húsenice.
Bez húseníc nebudú motýle. Presne, Šedofúz.
Povedala si pánovi Patelovi, že bude viac kvetov?
Samozrejme. Ale nepočúval. Dospelí nepočúvajú.
Dospelí a malé sestry.
Náš motýľ možno nejedol, lebo kládol vajíčka.
Je len jeden spôsob, ako to zistiť. Ideme späť na misiu?
Vypátral som ho. Posielam ti informácie.
Už zašla tak ďaleko?
Áno. Motýle používajú vietor, aby prešli dlhé vzdialenosti.
- Vietor? - Stačí na ňom plachtiť.
Hej, Šedofúz, ten oblak vyzerá ako ty.
Pozri, aký je rýchly. Vieš prečo?
Presne. Je čas letieť ako vietor.
Aktivujem plachtiaci režim.
Rýchlosť sa zvyšuje. Na tomto vetre sa dostaneme až k motýľu.
Čo chcela Millie?
Stratila kľúčenku.
Kľúčenku?
Keď nás adoptovali,
ockovia nám dali kľúčenku od nového domu.
To je pekné.
Ja som chcel hračkárske auto, ale hej.
A Millie je smutná?
Stále niečo stráca.
Nájde ju.
- Ale vieš, čo sme nestratili? - Nášho motýľa?
Drž sa, Šedofúz.
Prestal sa hýbať. Možno odpočíva alebo spí.
Motýle lietajú cez deň a odpočívajú v noci.
Je deň, takže by nemal odpočívať.
Možno papá.
Nevidím tu žiadne rastliny. Čo by jedol?
Neje.
Čo sa deje?
Neprežil to.
Dobrý.
Všetko v poriadku?
Chceš objať?
Áno.
Aha. Obaja.
Čo sa stalo?
Označili sme motýľa, aby sme ho vedeli sledovať.
Ale svoju cestu nedokončil.
- To mi je ľúto. - Áno.
Máte nejaké jedlo?
- Bude nám lepšie. - Áno.
Asi zomrel, lebo nemal dosť jedla.
V tom meste neboli takmer žiadne kvety.
A ani glejovka.
Tým sa živia húsenice,
takže tam babôčky kladú vajíčka.
Ak máme pomôcť motýľom ako oni nám
opeľovaním potravy a kvetov,
viac ľudí musí zasadiť glejovku.
Ľudia ako pán Patel.
Tak veľa šťastia. Na svoju záhradu si dáva pozor.
David? David?
Čo som hovoril o používaní mojich vecí?
Že nemôžem.
A čo robíš?
Používam. Ale potrebujem pomoc.
Idem si po svoju vysielačku a je.
Môžem to zjesť po ceste?
Páči sa.
Ďakujem.
Hneď som späť, Jane.
Možno ti pomôže citát Jane Goodallovej.
Jeden mám.
„Kompromis je v poriadku, ak nezmeníš svoje hodnoty.“
Dobre. A čo tento?
„Ak s vami ľudia nesúhlasia, dôležité je ich počúvať.“
Prečo oni nepočúvajú mňa?
Pokračuj.
„Ale ak ste si ich vypočuli, a stále si myslíte, že máte pravdu,
tak konajte podľa svojho presvedčenia.“
Máš pravdu. Pán Patel musí len počúvať.
Čo? Asi si tomu neporozumela.
Ďakujem.
Si v pohode?
Nie.
Je to len kľúčenka, Millie.
Je tam dátum, odkedy sme rodina...
odkedy sme my.
Ja nikam nejdem.
Čo ak sa ockovia nahnevajú a už ma nebudú chcieť?
Aj ja sa niekedy bojím, že odídu,
ale to sa nestane.
Sľubuješ?
Sto tisíckrát.
Dokončím to s Jane a prídem ti pomôcť nájsť kľúčenku.
Dobre.
Ak chceš, môžeš si požičať moju vysielačku.
Ďakujem, David.
Pamätaj, len si ju požičiavaš. Nenechávaš.
Pán Patel! Počkajte!
Prišla som na to. Musíte len počúvať.
Prosím? Ja mám počúvať?
Teda, vy aj ja. My všetci.
Ak majú mať zvieratá, hmyz a kvety...
Nechytať.
Prepáčte. Ak majú mať šancu na prežitie,
musíme sa počúvať.
Motýle preletia cez celé tri krajiny,
aby ich húsenice mali tiež šancu stať sa motýľmi.
Ak ony dokážu toto, nenaučíme sa počúvať? Aspoň trochu?
Vieš, prečo mám tieto rastliny tak rád?
- Pekne voňajú? - Nie.
- Vyzerajú? - Nie.
- Majú peknú farbu? - Prestaň hádať.
Mám ich rád, lebo mi pripomínajú rodinu.
Hlavne tých, čo tu už nie sú.
A kto je Amala?
Volá sa po mojej dadi. Mojej starkej.
Bola ako lotosový kvet,
dokázala stáť, aj keď okolo nej prúdila voda.
Vaša dadi znie úžasne.
Tvoja rodina prešla veľkú cestu?
Môj otec prišiel z Mexika a babička z Filipín.
Tvoj ocko prešiel toľko, čo motýle.
Áno, máte pravdu.
Ale motýľ, ktorého som sledovala, zomrel.
Tak to ma mrzí.
Ale vďaka tej ceste mohli jej húseničky prežiť, nie?
Máte pravdu.
Viete, dali by ste húsenici šancu žiť,
ak by ste zasadili glejovku.
David?
- Nie je tu. - Millie, kde je?
Ja že je s tebou.
Hneď som späť, pán Patel.
Jasné.
Motýľ bol asi súčasťou niečoho väčšieho.
- Bol? - Ukážem ti.
Môžem letieť s tebou?
Spýtaj sa Šedofúza.
Poďme.
Je to bezpečné, však?
Viac-menej. Drž sa. Musíme nájsť malé motýliky.
Hľadaj húsenice, David.
Hľadám. Žiadne húsenice.
To nedáva zmysel.
Ak nemal mladé, prečo letel až sem?
Bolo to zbytočné.
Húsenice tu nie sú, ale našiel som iný život.
Nastavujem kurz.
- Jane, pozri. To je... - Kukla.
Motýle sú najskôr húsenice,
potom sa však zabalia do kukly,
aby sa premenili na motýľa.
Neuveriteľné.
A zvláštne.
Neuveriteľne zvláštne.
Pozri, ďalšie.
Musíme označiť ďalšieho.
Tam nejdem. Šedofúz vtedy spadol, nie?
Daj mi označovač.
Stále sa hýbu.
Nemal som sa najesť.
Pred nami je jeden.
Bude to zábava.
Čo? Čo bude zábava?
Nie je to zábava!
Áno!
Dokázali sme to.
Pán Patel!
Prepáčte, ale mali ste pravdu.
- O čom? - O motýľoch.
Neletia celý čas samy.
- Začnú, ale cestu dokončia ich deti. - Fascinujúce.
Viete, moji starí rodičia precestovali polovicu sveta,
aby moji rodičia a potom ja, brat a sestry,
mali viac príležitostí.
Cestou toho veľa obetovali.
Vyzerá to tak, že motýle urobili to isté.
Len sme sa museli počúvať, aby sme to pochopili.
Pozri.
Pekný kvetináč?
Nie. Nejde o kvetináč. Ale o to, čo je vnútri.
Kvitnúť budú na jar.
- Zasadili ste glejovku? - Zopár.
Teším sa na medzinárodných cestovateľov a ich deti.
Ďakujem.
Ako sa budú volať?
Amish, po mojom mladšom bratovi, ktorý je otravný,
ale rovnako ako glejovka, som nevedel, že to chcem.
Ale teraz bez toho neviem žiť.
To je milé, pán Patel. Ďakujem.
Poď, David.
Zistíme, či motýľ doletel do cieľa.
Hneď prídem.
Sme blízko?
Dobre. Pripravme sa.
Možno...
neprežil.
Smutné, ale nebolo to zbytočné.
Čo ak to priblížim?
Je to to, čo si myslím?
Motýlie vajíčka. A pozri...
stovky malých húseníc.
Sú krásne.
Všetky motýle potrebujú na ceste trochu glejovky.
Teším sa, ako to David uvidí.
Našla si?
Ešte nie.
Zober si moju kľúčenku, kým nájdeš svoju.
- Naozaj? - Naozaj.
Ďakujem, David.
Žiadny problém.
- Nech sa páči. - Ďakujem.
Kam si myslíš, že ideš?
Páni. Toto je super.
Len počkaj.
Skús to.
Millie?
Ahoj, Jane.
Zobral som ju na koniec misie.
Dobrý nápad. Pozri na toto, Millie.
- Zvláštne. - A neuveriteľné, čo?
Neuveriteľne zvláštne.
Zachráňme babôčky smradľavé.
David, môžem sa s ním aj ja rozprávať?
- S doktorom Patrickom Guerrom? - Áno, chcem počuť o motýľoch.
Spýtaj sa Jane.
- Spýtať čo? - Môžem sa rozprávať s Patrickom?
Jasné, o babôčkach vie všetko.
Ale najskôr sa pozri na toto.
Hlina?
Budem hádať. Zasadila si glejovku?
Áno, pán Patel mi dal semienka.
Vedel som to.
Dám ju von, keď začne rásť.
Budú nás navštevovať motýle, aby sme sa dozvedeli viac.
Neviem sa dočkať.
Je tu.
Dobrý deň!
Máte vypnutý mikrofón.
- To sa stáva často. - To nič.
Ahoj, Jane, David. Ahoj...
- Ja som Millie. - Moja malá sestra.
Radi sa s vami porozprávame o motýľoch.
Prvá otázka,
keď sa z húseníc stanú motýle, ako vedia, kam majú ísť?
Keď sa babôčky narodia, všetky informácie majú v mozgu.
A zaujímavé je, že mozog je veľmi malý,
má veľkosť špendlíkovej hlavičky.
Snažíme sa zistiť, ako to všetko funguje.
Pozriem sa, či tu mám fotku.
Čo to robíte?
Skúmame babôčku, ktorú sme chytili.
Dá nám informáciu, ktorým smerom chce letieť.
Na sever, juh, východ, či západ?
Super.
Vždy ste chceli pracovať s motýľmi?
Ani nie.
Ako malý som chcel byť detektív.
A teraz robím veľmi podobnú vec.
Riešim problémy ako detektív,
a snažím sa pomôcť babôčkam a tomu, čo robia.
Ich migrácia mi pripomína cestu mojej rodiny.
Mama a otec prišli z Filipín
a šli až do Kanady.
A keď som bol dospelý,
presťahoval som sa z Kanady až do USA,
kde žijem teraz.
To znie náročne. Aj babôčky to majú ťažké?
V súčasnosti to majú čoraz ťažšie.
Dávno, keď babôčky začali migrovať,
tak lietali ponad polia.
Ale teraz sa kvôli mestám prostredie zmenilo.
Sú tam veľké budovy a iné stavby, ktoré predtým neboli.
Snažíme sa zistiť, ako budovy stavať
tak, aby nenarušovali migráciu motýľov.
Ako im môžeme pomôcť?
Super je, že prispieť môže každý.
Zazdieľam svoju obrazovku.
Som Geneviéve Lerouxová
a som 16-ročná ochranárka babôčok
v kanadskom Quebecu.
Babôčky ochraňujem už sedem rokov.
Pomáha vedcom zbierať dáta
cez ich malé batôžky s počítačom, vďaka čomu ich môžu sledovať
v reálom čase počas letu.
Úžasné.
A toto je Aiden Wang.
Je to 14-ročný chlapec z New Jersey v USA.
Už osem rokov sadím glejovku
a začal som, keď som mal šesť rokov.
Babôčkam pomáha
tým, že im stavia habitat a dáva jedlo
- počas ich cesty. - To je super pomoc.
Ukážem vám video chlapca, ktorý pomáha v Mexiku.
Volám sa Joel Moreno.
Sme v útočisku babôčok.
Založili sme neziskovku „Motýle a ich ľudia“,
ktorá chce chrániť les.
Tam by som aj ja chcel pracovať.
Aj ja.
Všetci pracujú spolu,
aby pomohli babôčkam dokončiť svoju cestu.
A viete čo? Všetkých nás to spája.
Začneme pestovaním glejovky so susedmi.
- Skvelé. - Ďakujeme, Patrick.
Ďakujeme za hovor.
Pamätajte, nezáleží, či robíte niečo malé alebo veľké,
všetko sa ráta.
- Ďakujeme. Dovidenia. - Ahojte.
- Ahoj, Patrick. - Ahoj.
Nemá pán Patel semienka aj pre nás?
Áno, určite bude rád, že prídeme. Poďme.
Preklad titulkov: Zuzana Šplhová